**Mór Városi Önkormányzat Képviselő-testületének**

**360/2022. (X.26.) határozata**

**a Mór város helyi menetrend szerinti autóbuszos személyszállítási közszolgáltatás ellátására vonatkozó szerződés módosítása tárgyában**

Mór Városi Önkormányzat Képviselő-testülete a Mór város helyi menetrend szerinti autóbuszos személyszállítási közszolgáltatás ellátására 2021. július 23-án az M-BUSSAL Kft.-vel (8200 Veszprém, Házgyári út 1) kötött közszolgáltatási szerződést a határozat mellékletében foglalt tartalommal módosítja, és felkéri a polgármestert annak aláírására.

Határidő: 2022.11.11.

Felelős: polgármester( Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző

melléklet a 360/2022. (X.26.) határozathoz

1. sz. határozat-tervezet

MÓR VÁROSI ÖNKORMÁNYZAT

és az

M-BUSSAL KFT

Között létrejött

**KÖZSZOLGÁLTATÁSI SZERZŐDÉS**

**1. SZ. MÓDOSÍTÁSA**

MÓR Város

helyi menetrend szerinti autóbuszos személyszállítási közszolgáltatás ellátására

Tekintettel arra, hogy

1) a személyszállítási szolgáltatásokról szóló 2012.évi XLI. törvény (a továbbiakban: Törvény) értelmében a helyi közlekedésben az önkormányzat önként vállalt feladata a menetrend szerinti autóbusz-közlekedés biztosítása 4. § (4),

2) Belföldi személyszállítási közszolgáltatás végzésére - a közforgalmú kötöttpályás közlekedést helyettesítő autóbuszjáratokkal végzett és a kabotázs személyszállítási szolgáltatás, valamint a Törvényben meghatározott kivételekkel - a közlekedési szolgáltató kizárólag közszolgáltatási szerződés keretében bízható meg. [Törvény 23. § (1)]

3) ezen önkormányzati feladatról való gondoskodás a képviselő-testület, illetve az Önkormányzat hatáskörébe tartozik [Törvény 4. § (4),

4) a képviselő-testület …/2021. (VII….) határozatában foglalt felhatalmazása alapján, az önkormányzat képviseletében a polgármester jogosult az érintett szolgáltatóval megállapodást kötni helyi személyszállítás lebonyolítására

5) menetrend szerinti személyszállítással a szolgáltató kizárólag közszolgáltatási szerződés keretében bízható meg [Törvény20. § (1),

a hivatkozott rendelkezések alapján és a 2013. évi V. törvény (PTK) rendelkezéseivel összhangban egyfelől

# MÓR városi önkormányzat

**Székhely: 8060 Mór, Szent István tér 6.**

(a továbbiakban: Önkormányzat) - melynek képviseletében Fenyves Péter polgármester jár el, másfelől az

**M-BUSSAL Kft.**

**Székhely: 8200 Veszprém, Házgyári út 1.**

**cégjegyzékszáma: 19-09-516622**

**adószám: 23444580-2-19**

(a továbbiakban: Szolgáltató) - melynek képviseletében Novákné Hornyák Ibolya ügyvezető jár el

együttesen: Felek, 2021. július 23. napján

**közszolgáltatási szerződést**

(a továbbiakban: Szerződés) kötöttek.

**1. Előzmények**

1.1 Az Önkormányzat a Szerződéssel megbízta a Szolgáltatót az autóbusszal végzett, a Törvényben foglaltaknak megfelelő helyi [a továbbiakban együtt: helyi] személyszállítás ellátásával a Szerződés 1. számú mellékletében foglalt menetrendnek megfelelően, a szerződésben részletezett kizárólagos és különleges közszolgáltatási jogokat biztosítva a Szolgáltató számára. A Szolgáltató a közszolgáltatási feladatok ellátására **2021. szeptember 01.nap 0 órától 2026. augusztus 31. nap 2400 óráig** jogosult és egyben kötelezett. A Szerződés kettő évvel hosszabbítható meg. A Szolgáltató a menetrendben megjelölt helyi járataival Mór Város (a továbbiakban: település) közigazgatási határán belül végez – helyi díjszabással – személyszállítást.

**2. a szerződés módosítása**

2.1. Felek Vállalkozó 2022. szeptember 20. napján kelt kérelmét követően, a Szerződés 5.1.8.; 7.1.1.; illetve 7.2.2. alpontjai alapján egyeztetést folytattak és a Szerződést közös megegyezéssel az alábbiak szerint módosítják.

2.2 A Szerződés 5.1.3 alpontja a következő rendelkezéssekkel egészül ki:

„5.1.3. A Szolgáltató a helyi személyszállítási feladatok ellátásáért havonta 200 nettó Ft/km ellentételezésben részesül. Az ellentételezést az Önkormányzat az M-BUSSAL Kft Oberbank-nál vezetett 18400010-10000516-10193762 számú számlájára teljesíti átutalással. A teljesítés havonta a tárgyidőszakot követő hónap 5. napjáig esedékes. Az ellentételezési összeg átutalásának elmaradása szerződésszegésnek minősül, mely a Szerződés felmondását eredményezheti szolgáltató által. *A Felek az ellentételezést a Nemzeti Adó- és Vámhivatal (továbbiakban: NAV) 6454877712 iktatószámú, 7985630429 ügyszámú szakmai tájékoztatója alapján áfa-mentes ellentételezésnek (támogatásnak) tekintik, amíg a NAV, annak jogutódja, vagy más illetékes intézmény/szerv az ellentételezéssel kapcsolatosan áfa-fizetési kötelezettséget nem állapít meg.”*

2.3. A Szerződés 5.1.4 alpontja az alábbi rendelkezéssekkel egészül ki:

„5.1.4. A Szolgáltató a Szerződésben rögzített ellentételezés szabályain túlmenően, a Törvény 30. § (6) bekezdésében foglalt esetben kezdeményezhet költségtérítési többletigényt. *Továbbá Felek rögzítik, hogy a Szolgáltató a 2023. gazdasági évben ezirányú igénye esetén havonta nettó 1.700.000 Ft, azaz egymillió hétszázezer forint költségtérítési többletigény-előlegre jogosult, melynek teljesítése havonta a tárgyidőszak 5. napjáig esedékes. A teljesítés elmaradása szerződésszegésnek minősül, mely a Szerződés felmondását eredményezheti Szolgáltató által. A felek a Szerződés 5.1.3 pontjában leírtak alapján a költségtérítési többletigény-előleget támogatásnak tekintik. A költségtérítési többletigény-előlegről a Szerződés 6.2.1 alpontja szerinti éves beszámoló keretében szükséges elszámolást benyújtania. A költségtérítési többletigény-előleg felhasználását és indokoltságát a Megrendelő 2024. évben a beszámoló benyújtása után részletesen vizsgálhatja*.”

2.4. A Szerződés 6.2.1. alpontja az alábbiak szerint módosul:

„6.2.1. A Szolgáltató köteles minden év március 31. napjáig beszámolót benyújtani az Önkormányzatnak, amely alkalmas a megelőző évi közszolgáltatási tevékenységének mennyiségi, minőségi és gazdasági szempontú értékelésére.”

2.5. A Szerződés 8.1.1 alpontja b) jelű bekezdésének első francia bekezdése az alábbiak szerint egészül ki:

„b) A Szolgáltató abban az esetben jogosult a Szerződést felmondani, ha

- az Önkormányzat a Szolgáltató részére a pályázati ajánlatban megjelölt mértékű ellentételezést *és/vagy a Szolgáltató által igényelt költségtérítési többletigény-előleget* a fizetési határidő után 90 nappal nem téríti meg, és ennek teljesítésével kapcsolatban nem jön létre írásos megállapodás,”

2.6. A Szerződés jelen módosítással nem érintett rendelkezései változatlanul hatályban maradnak.

A Felek jelen szerződésmódosítást közös akaratukkal egyezően aláírják.

**Kelt: Mór, 2022. …………………………**

MÓR városI önkormányzat M-bussal kft.

képviseli: Fenyves Péter Polgármester képviseli: Novákné Hornyák Ibolya ügyvezető

Jogi ellenjegyző: Pénzügyi ellenjegyző

Mór, 2022. ……… … napján Mór, 2022. ………. …. napján

|  |  |
| --- | --- |
| ……………………………………..………... | ………………………………………………. |
| dr Taba Nikoletta  jegyző | Laki Csabáné  pénzügyi irodavezető |